**REPUBLIKA HRVATSKA**

**ZADARSKA ŽUPANIJA**

**OSNOVNA ŠKOLA OBROVAC**

**UPIS U PRVI RAZRED OSNOVNE ŠKOLE**

**ZA ŠKOLSKU GODINU 2025./2026.**

 **-OBAVIJEST ZA RODITELJE –**

 Upisi u osnovne škole provode se **elektroničkim putem** korištenjem Nacionalnog informacijskog sustava upisa u osnovne škole.

 Prijave za **upis djece s utvrđenim teškoćama** otvorit će se **od 01. veljače 2025. godine** i bit će otvorene **do 15. travnja 2025. godine**.

 Prijave za **redovan upis** otvaraju se **15. veljače 2025. godine** te će roditelji preko poveznice <https://osnovne.e-upisi.hr> moći podnijeti prijavu za upis svoga djeteta u prvi razred osnovne škole sve **do 15. ožujka 2025. godine**.

 **Obveznici upisa u prvi razred** osnovne škole za školsku godinu 2025./2026. su djeca koja **do 01. travnja 2025. godine imaju navršenih 6 godina života** i **djeca kojima je** za školsku godinu 2024./2025., rješenjem Upravnog odjela za obrazovanje, kulturu i šport u Zadarskoj županiji, **odgođen upis** u osnovnu školu.

 U sustavu će roditeljima biti vidljivi opći podaci o djetetu te škola na čijoj se listi školskih obveznika nalazi prema mjestu prebivališta, odnosno boravišta. Odmah po podnošenju prijave roditelji će moći odabrati mogućnosti koje im se nude u dodijeljenoj školi, npr. izborne predmete, produženi boravak i slično. Također, ako imaju razloga za to, roditelji će prilikom podnošenja prijave **moći izraziti želju za upis u drugu školu** od one kojoj dijete pripada po upisnom području.

 Roditelji će moći podnijeti i **zahtjev za prijevremeni upis u prvi razred** osnovne škole za djecu koja nisu školski obveznici i koja će 6 godina navršiti do kraja tekuće godine (od 01. travnja do 31. prosinca 2025. godine). Zahtjev za uvrštavanje djeteta u popis školskih obveznika može se podnijeti ovom Upravnom odjelu **od 15. veljače do 31.ožujka 2025. godine**. Uz Obrazac 6. roditelj/skrbnik treba dostaviti **mišljenje stručnog tima predškolske ustanove** o psihofizičkom stanju djeteta. **Obrazac 6.** je dostupan na web stranicama Zadarske županije, Upravni odjel za obrazovanje, kulturu i šport pod **linkom Obrasci.** Zahtjevi s pripadajućom dokumentacijom mogu se dostaviti **skenirani** Upravnom odjelu na e-mail: marjana.reljic@zadarska-zupanija.hr ili **na adresu**: Zadarska županija, Upravni odjel za obrazovanje, kulturu i šport, Zadar, Josipa Jurja Strossmayera 20.

 Zahtjev za **privremeno oslobađanje od upisa u prvi razred** također se može podnijeti ovom Upravnom odjelu **od 15. veljače do 31. ožujka 2025. godine.**

 S obzirom da se u sustav za elektroničke upise u osnovne škole ulazi preko **portala e-Građani**, roditelji koji nemaju vjerodajnice za ulazak u portal moraju se javiti školi kojoj pripadaju prema upisnom području. Škola će nakon toga prijavu za upis njihovog djeteta izvršiti umjesto njih. **Kontakt telefon škole je 023 689 059**.

 Za sve ostale informacije, termine testiranja u školi, liječničkih pregleda i laboratorijskih pretraga, roditelji će pratiti **mrežne stranice škole kojoj dijete pripada** prema upisnom području.

 Ukoliko neko dijete doraslo za upis ne bude na listi škole koja je najbliža djetetovu prebivalištu, roditelji se mogu javiti **najbližoj školi** ili **Upravnom odjelu** za obrazovanje, kulturu i šport Zadarske županije na e-mail:visnja.micic@zadarska-zupanija.hr .

 Ravnatelj:

 Željko Modrić, prof.